**7. ΠΑΡΑΡΤΗΜΑ Β΄**

**ΤΕΧΝΙΚΕΣ ΠΡΟΔΙΑΓΡΑΦΕΣ ΣΥΝΤΗΡΗΣΗΣ ΑΝΑΠΕΥΣΤΗΡΩΝ Μ.Ε.Θ.**

Η σύμβαση περιλαμβάνει το κόστος συντήρησης με ανταλλακτικά έξι (6) Αναπνευστήρων EVITA 2 DURA (με S/N ARWA-0009, ARWA-0010, ARWA-0011, ARWA-0012, ARWA-0013, ARWA-0014).

Αναλυτικά, η σύμβαση θα περιλαμβάνει

* τη γενική συντήρηση των μηχανημάτων, η οποία θα γίνει μία φορά ετησίως και θα περιλαμβάνει εργασίες ελέγχων, εσωτερικού καθαρισμού, ρυθμίσεων, όπως επίσης και κάθε εργασία που θα απαιτείται για τη διατήρηση των μηχανημάτων σε άριστη λειτουργική κατάσταση,
* την εργασία αποκατάστασης οποιασδήποτε ενδεχόμενης βλάβης καθώς και οποιοδήποτε απαραίτητο ανταλλακτικό απαιτηθεί για την αποκατάσταση της βλάβης αυτής (εκτός γυάλινων αντικειμένων και αναλωσίμων).

Από τη σύμβαση εξαιρούνται βλάβες που οφείλονται σε κακό χειρισμό π.χ σπασίματα, πτώση κρούσης, μη ορθή λειτουργία σύμφωνα με το Κατασκευαστή Οίκο καθώς και χρήση αναλωσίμων υλικών μη εγκεκριμένων.

Εφόσον κάποια ανταλλακτικά δεν είναι πλέον διαθέσιμα (λόγω παλαιότητας του μηχανήματος) τότε συμφωνείται η αφαίρεση του μηχανήματος από την Σύμβαση καθώς και το αντίστοιχο τίμημα της Σύμβασης και η πληρωμή θα καθοριστεί σύμφωνα με τους μήνες που το μηχάνημα ήταν σε χρήση εντός Σύμβασης.

Η τακτική συντήρηση θα γίνεται εργάσιμη ώρα και ημέρα. Η συντήρηση θα γίνει κατόπιν συνεννόησης με την Βιοϊατρική Υπηρεσία του Νοσοκομείου, οι οποίοι και θα παραχωρεί τα μηχανήματα στον Ανάδοχο.

Ο ανάδοχος έχει την υποχρέωση ανταπόκρισης με επίσκεψη τεχνικού εντός 24 ωρών από την ώρα της δήλωσης της βλάβης , εφόσον η επόμενη ημέρα είναι εργάσιμη. Στην περίπτωση που η επόμενη ημέρα δεν είναι εργάσιμη, η υποχρέωση ανταπόκρισης μετατίθεται στην αμέσως επόμενη εργάσιμη ημέρα. Η δήλωση της βλάβης θα πρέπει να γίνει εντός του εργάσιμου ωραρίου (08:00-16:00).